Drømmen om det røde værelse

Drømmen om det røde værelse (kinesisk: 红楼梦; pinyin: Hóng Lóu Mèng, Wade-Giles: Hung Lou Meng) (også oversat til En drøm om røde bygninger) er en klassisk kinesisk roman fra Qing-dynastiet. Den kaldes også Stenens historie (石头记, Shítóu Jì). Den skal være delvis selvbiografisk og skildrer forfatteren Cao Xueqins egen slægts opstigen og fald. Romanen består af 120 kapitler. Det menes, at kun de 80 første blev forfattet af Cao Xueqin, mens de sidste 40 blev skrevet af Gao E.

Romanen har et persongalleri på over 350 personer – nogle af disse særdeles grundigt beskrevet – og romanen giver et detaljeret indblik i en kinesisk aristokratisk families storhed og fald. Centralt står den verdensfjerne adelssøn Jia Boayu (賈寶玉 / 贾宝玉), som set udefra lever et sorgløst og dekadent liv, selv når han i virkeligheten er deprimeret, og som til syvende og sidst trækker sig tilbage fra denne verden og blir munk. Hovedhandlingen grupperer sig om protagonisten og hans to niecer Lin Daiyu (林黛玉 Blå juvel) og Xue Baochai (薛寶釵 / 薛宝钗).

Drømmen om det røde værelse regnes som en af de fire klassiske romaner.

Værket genspejler de fortrædeligheder, der ramte forfatteren Cao Xueqins egen familie. Som forfatteren anfører i første kapitel, skal værket være til ihukommelse af de kvinder han kendte i sin ungdom: Venner, slægtninge og tjenerinder. Romanen er bemærkelsesværdig ikke bare for sin store personkreds og brede psykologiske spændvidde, men også for sin præcise og detaljerede skildring af livet og de sociale strukturer, der var typiske for 1700-tallets kinesiske aristokrati.

Nogle sinologer antager, at Gao E har tilpasset dele af romanens slutning for at undslippe den kejserlige censurs indgriben, og at der derved er gået noget af den socialkritiske baggrund tabt. Af overleverede originalhåndskrifter fremgår, at allerede Cao Xueqin havde ønsket at anonymisere beskrivelserne af enkelte eksisterende personer.

Litteratur 
 Dore J. Levy, Ideal and Actual in the Story of the Stone (New York: Columbia University Press, 1999). 
 Zaifu Liu, Yunzhong Shu, Reflections on Dream of the Red Chamber (Amherst, N.Y.: Cambria Press, 2008). 
 Andrew H. Plaks, Archetype and Allegory in the "Dream of the Red Chamber" (Princeton, NJ Princeton University Press, 1976).  Reprinted: (Ann Arbor: U.M.I. Books on Demand, Reprint, 1993). .
 Jonathan D. Spence, The Search for Modern China, 
 Shih-Ch'ang Wu, On the Red Chamber Dream: A Critical Study of Two Annotated Manuscripts of the 18th Century (Oxford: The Clarendon Press, 1961). 
 Chi Xiao, The Chinese Garden as Lyric Enclave: A Generic Study of the Story of the Stone (Ann Arbor, MI: Center for Chinese Studies Publications, 2001). 
 Anthony Yu, "Dream of the Red Chamber," in Barbara Stoller Miller, ed., Masterworks of Asian Culture (Armonk, NY: M.E. Sharpe): 285–299.
 Anthony C. Yu, Rereading the Stone: Desire and the Making of Fiction in Dream of the Red Chamber (Princeton, N.J.: Princeton University Press, 1997). 
 Ruchang Zhou, Edited by Ronald R. Gray, Mark S. Ferrara, Between Noble and Humble : Cao Xueqin and the Dream of the Red Chamber (New York: Peter Lang, 2009). Translated by Liangmei Bao and Kyongsook Park.  Google Book (link )

Litteratur fra Kina
Litteratur i 1792